El Club Karate Llíria obté tres medalles en el campionat autonòmic
17 de febrer de 2022

L'Ajuntament de Llíria ha oferit esta vesprada una recepció a les tres integrants del Club Karate Llíria que han aconseguit medalla en l'últim campionat autonòmic.

La karateka Alba Peñarrocha s'ha proclamat campiona en la modalitat de combat de la categoria infantil, mentre que Iván Calatayud ha fet el propi en júnior. A més, Anna Lee Sancho ha obtingut la medalla de plata en aleví.

L'alcalde Joanma Miguel, acompanyat per representants de la corporació, ha felicitat estes joves esportistes “pels èxits aconseguits, que demostren el bon treball que s'està desenvolupant en l'esport base de la nostra localitat en diferents disciplines”, i els ha animat “a continuar disfrutant amb la pràctica del karate”.

“És un orgull els resultats d'estes karatekes, que porten el nom de Llíria per on competeixen, que tants esforços dediquen, i els desitgem que els majors èxits en els seus nous reptes de futur”, ha afegit el regidor d'Esports, Paco Gorrea.